Det har vært mye uro i homomiljøet foran dagens parade etter trusler og oppslag av sjikanøse bannere fra høyreekstreme de siste dagene.

Reagerte på fotografering

Hendelsen skal ha oppstått da flere personer med logoer til Den Nordiske Motstandsbevegelsen på seg dukket opp bak paraden og tok bilder av deltakere.

Deltaker Adrian Sandøy var en av dem som ble fotografert og som reagerte kraftig på det som skjedde.

– De stod her utelukkende for å skremme folk, sier han til NRK.

Personer fra Den Nordiske Motstandsbevegelsen tok bilder av homoparaden i Kristiansand. - Ingen kommentar, svarte mennene gjentatte ganger på spørsmål fra NRK. Foto: Liv-Eva Welhaven Løchen / NRK

Det skal ha oppstått en konfrontasjon og Sandøy skal ha prøvd å hindre mannen fysisk i å fortsette å ta bilder.

De som tok bilder av folk gikk med merker og T-skjorter med logoen til Den Nordiske Motstandsbevegelsen. De ønsket ikke å kommentere saken overfor NRK.

Det er Skeive Sørlandsdager som arrangerer paraden der mellom 600 og 700 skal ha deltatt, noe som er rekord for arrangementet.

Det har strømmet til støtteerklæringer etter at høyreekstreme aksjonerte i byen torsdag.

Les også: – Aldri vært viktigere å gå i Pride-paraden

Vil ikke gripe inn

Politiet ville ikke foreta seg noe.

–Det er lov å snakke og lov å ta bilde på offentlig sted, sier politibetjent Pål Christensen til NRK.no.

Et par hundre mennesker deltok i paraden lørdag. Politiet fulgte nøye med på arrangementet. Foto: Liv Eva Wellhaven Løchen / NRK

Det er satt inn ekstra vakter under oppstarten av homoparaden og politiet har tidligere varslet at de vil være til stede under homoarrangementene for at folk skal føle seg trygge.

Les også: Homoflagg fjernet for andre år på rad

Følte seg provoserte

Leder for Foreningen for kjønns- og seksualitetsmangfold (FRI) på Sørlandet, Linda

– Provoserende at høyreekstreme tok bilder av folk i paraden, sier Leder for Foreningen for kjønns- og seksualitetsmangfold (FRI) på Sørlandet, Linda Walbeck Olsen. Foto: Privat

Walbeck Olsen, sier hun forstår at deltakere ble provosert over å bli fotografert, men sier folk ikke skal ha vært redde under arrangementet.

– Vi hadde kontakt med politiet underveis, og det er jo vanskelig å hindre at noen tar bilder, sier hun.

Hun har en mistanke om at bildene nå skal benyttes på gruppens nettside.

Les også: Høyreekstrem gruppe aksjonerte mot homofile